_:n32f9da3136654b4e8cf7d67bc5b519c0xb0
<http://schema.org/articleBody>
"Домашните любимци са една от най-големите радости в живота ни. Тези прекрасни животинки стават членове на нашите семейства.\r\n\r\nНезависимо дали решаваме да гледаме котка, куче, заек, рибка, папагал, хамстер или морско свинче е важно да му предоставим най-добрите грижи от които се нуждае.\r\n\r\nБез значение дали са закупени или сте ги намерили, всяко животно има индивидуални нужди.\r\n\r\nРазличните домашни любимци, разбира се, имат различни изисквания за грижи.\r\n\r\nНаучете от какви грижи се нуждае вашият домашен любимец, за да живее здравословен и щастлив живот. Тази липса на разбиране често е една от причините хората да ги изоставят.\r\n\r\nКогато осиновявате от приют или купувате животинка, често имате възможност да научите повече за животното, което обмисляте да приберете вкъщи, включително техния произход и как могат да се разберат с други домашни любимци.\r\n\r\nВашата личност, начин на живот и времето което прекарвате вкъщи, трябва да се вземат предвид, при избора ви на домашен любимец.\r\nВъпроси, които да си зададете\r\nПървата стъпка при вземането на решение дали кучето, котката, заекът, рибката, птицата, хамстерът или морското свинче е правилният домашен любимец за вас включва задаването на поредица от въпроси.\r\n\r\n„Какъв е начинът ми на живот?“ Ако рядко сте у дома, изборът на куче, което се нуждае от много внимание и ежедневни разходки, не би било добра идея. Една котка може да се стои сама в продължение на осем до 10 часа на ден, стига да сте осигурили достатъчно храна и вода.\r\n\r\n„Какво е подходящо за моята личност?“ Може би сте екстроверт. Кучетата са страхотни домашни любимци за екстроверти, тъй като те самите обичат да прекарват време на вън, а освен това можете да срещнете много хора в ежедневните си разходки.\r\n\r\nТези от вас, които обичат спокойствието, могат да изберат да живеят с котка или заек, които показват привързаността си по много по-тих начин в сравнение с кучето.\r\n\r\nВ допълнение, рибките също са страхотни домашни любимци.\r\n\r\n„Имам ли алергии?“ Животинската козина кара ли ви да кихате? Тогава космати животни като кучета, котки, зайци, хамстери и морски свинчета може да не са правилният избор за вас. Разбира се, това зависи и от вашата алергия и колко тежка е тя.\r\n\r\n„Какво е нивото на грижа, с което мога да се справя?“ Всеки тип домашни любимци има различни нужди. Кучетата например имат различни изисквания от котките и зайците, те трябва да ходят на редовни разходки. Но котките, зайците, хамстерите и морските свинчета се нуждаят от редовно почистване на &quot;тоалетната&quot; им.\r\n\r\nИзборът на домашен любимец не винаги е толкова прост. Може би си мислите, че куче би бил перфектен домашен любимец за вас, но се оказва, че заек или птица е вашата сродна душа.\r\nКакво трябва да знаете за кучетата\r\nИзборът на куче започва с обмислянето на порода, която да отговаря на вашия дом и начин на живот.\r\n\r\nПроучете общия темперамент на породата, тъй като те могат да се различават много. Някои кучета са спокойни и доволни да седят до краката ви по цял ден, докато други могат да бъдат доста буйни.\r\n\r\nРазмерът също трябва да се вземе предвид. Едно голямо куче ще се нуждае от много място, повече храна и дълги разходки, в сравнение с едно малко кученце.\r\n\r\nЕжедневните разходки са от съществено значение за кучетата и без тях често рискувате кучето да проявява скучно поведение или да прави бели.\r\n\r\nДруго важно нещо е обезпаразитяването, вътрешно и външно, както и нужната дресировка, за да изпълняват елементарни команди.\r\nКакво трябва да знаете за котките\r\nКотките са прекрасни семейни домашни любимци - всяка от тях има различна личност и често е привързана и щастлива да бъде обгрижвана и гушкана.\r\n\r\nРадостта, която котето носи във вашето домакинство, е заразна. Когато избирате подходящата за вас котка, помислете внимателно за породата - известно е, че някои породи сепривързват повече от други.\r\n\r\nЩе ви трябват котешка тоалетна, играчки, за да бъдат заети, подходяща храна и предмети на които да си точат ноктите, за щастие вече се предлагат котешки къщички за тази цел.\r\nКакво трябва да знаете за птиците\r\nАко искате да имате птица за домашен любимец, изберете внимателно - някои са по-подходящи за човешки спътници, отколкото други.\r\n\r\nПапагалите са популярен избор, тъй като те могат да бъдат доста привързани.\r\n\r\nПоддържайте клетката на птицата си чиста, като купичките за храна и вода се допълват ежедневно.\r\n\r\nКлетката трябва да отговаря на размера на вашата птица, необходимо е достатачно място, за да махат с крилата си, без да докосват стените на клетката.\r\nКакво трябва да знаете за рибките\r\nРибките няма да могат да се гушкат във вас или да ви се радват на вратата, но можете да се наслаждавате на красотата им, докато плуват в аквариума си.\r\n\r\nИзискванията за грижи варират в зависимост от вида на рибката, но има две важни неща които трябва да знаете.\r\n\r\nАквариумът ще се нуждае от редовно почистване и поддръжка на качеството на водата както и наблюдение на количеството храна, защото те не знаят кога да спрат да ядат. Тъй като някои риби са хищници спрямо други, важно е да уточните дали ще могат да съжителстват спокойно.\r\nКакво трябва да знаете за зайците\r\nЗайците могат да бъдат доста привързани и интелигентни. Тези сладки, малки животни се нуждаят от доста почистване на клетките, плюс купа с храна и бутилка с вода.\r\n\r\nВинаги трябва да наблюдавате заека си, ако го пуснете на разходка в дома - те обичат да дъвчат електрически кабели и да намират тъмни скривалища под леглата и в шкафовете.\r\n\r\nЗайците са общителни същества и ще бъдат много щастливи, когато имат заек - другар, вместо да живеят сами. (Просто не забравяйте да вземете два мъжки или два женски, в противен случай- знаете какво следва.)\r\nКакво трябва да знаете за хамстерите и морските свинчета\r\nХамстерите и морските свинчета са малки животни и са чудесни за по-големи деца.\r\n\r\nИ двете животни се нуждаят от клетки с подходящ достъп до храна и чиста вода. И като повечето домашни любимци, те също се нуждаят от играчки и аксесоари като колела, тунели и играчки за дъвчене, за да стимулират съзнанието си.\r\n\r\nМорските свинчета трябва да се държат в просторна клетка, която се почиства ежедневно. Те са фантастичен домашен любимец който няма нужда от много грижи, не прави много бъркотия и яде малко, така че те са чудесен първи домашен любимец за деца."
<https://spiritell.com/%D0%B8%D0%B7%D0%B1%D0%BE%D1%80-%D0%BD%D0%B0-%D0%BF%D0%BE%D0%B4%D1%85%D0%BE%D0%B4%D1%8F%D1%89-%D0%B4%D0%BE%D0%BC%D0%B0%D1%88%D0%B5%D0%BD-%D0%BB%D1%8E%D0%B1%D0%B8%D0%BC%D0%B5%D1%86/>